OzLabs/hebrew-wiki-articles huggingface dataset:
ערן שמש

ערן שמש הוא שחיין פאראלימפי לשעבר, זוכה שתי מדליות ארד פאראלימפיות. 

== ביוגרפיה ==
שמש נכה צה"ל קטוע רגל מתחת לברך.

ב זכה בשתי מדליות ארד, במשחה ל-100 מטר גב (דרגת נכות S10) בתוצאה של 1:10.19 דקות ובמשחה שליחים 4x100 מטר חופשי ביחד עם חנוך בודין, שלום אייגר ושלמה פינטו בתוצאה של 4:19.38 דקות. הוא סיים במקום שישי במשחה ל-50 מטר חופשי (דרגת נכות S10) בתוצאה של 28.24 שניות ובמקום חמישי במשחה שליחים 4x100 מטר מעורב ביחד עם חנוך בודין, שלמה פינטו ורון בולוטין בתוצאה של 4:57.77 דקות. נוסף לכך, הוא שחה במשחה ל-100 מטר חופשי (דרגת נכות S10) בתוצאה של 1:03.09 דקות ולא העפיל למשחה הגמר.

ב סיים במקום חמישי במשחה ל-100 מטר גב (דרגת נכות S10) בתוצאה של 1:08.50 דקות, פעמיים במקום שמיני במשחה ל-50 מטר חופשי (דרגת נכות S10) בתוצאה של 27.79 שניות ובמשחה ל-100 מטר חופשי (דרגת נכות S10) בתוצאה של 1:01.13 דקות. נוסף לכך, סיים במקום שישי במשחה שליחים 4x100 בסגנון חופשי ביחד עם שלום אייגר, חנוך בודין ורון בולוטין ואוריאל מוזס בתוצאה של 4:17.69 דקות.

ב סיים במקום שמיני במשחה ל-100 מטר גב (דרגת נכות S10) בתוצאה של 1:11.54 דקות.

== חיים אישיים ==
שמש עובד בבנק לאומי לישראל.

==קישורים חיצוניים==
* [https://www.paralympic.org/eran-shemesh פירוט השתתפותו בתחרויות המשחקים הפאראלימפיים] באתר הרשמי של IPC 

קטגוריה:זוכי מדליית ארד פאראלימפית מישראל
קטגוריה:ספורטאים נכי צה"ל
קטגוריה:שחיינים פאראלימפיים ישראלים
קטגוריה:שחיינים נכים ישראלים
קטגוריה:שחייני גב ישראלים
קטגוריה:שחייני חופשי ישראלים
קטגוריה:ספורטאים ישראלים במשחקים הפאראלימפיים ברצלונה (1992)
קטגוריה:שחיינים במשחקים הפאראלימפיים ברצלונה (1992)
קטגוריה:ספורטאים ישראלים במשחקים הפאראלימפיים אטלנטה (1996)
קטגוריה:שחיינים במשחקים הפאראלימפיים אטלנטה (1996)
קטגוריה:ספורטאים ישראלים במשחקים הפאראלימפיים סידני (2000)
קטגוריה:שחיינים במשחקים הפאראלימפיים סידני (2000)
קטגוריה:ישראלים שנולדו במאה ה-20
אלברט אלאוורדה

אלברט אלאוורדה חימנס (בספרדית: Albert Alavedra Jiménez; נולד ב-26 בפברואר 1999) הוא כדורגלן עבר ספרדי-אנדורי ששיחק בעמדת הבלם.

==קריירת מועדונים==
אלאוורדה התחיל את הקריירה שלו במחלקות הנוער של אספניול ואף שיחק שנה אחת בסבאדל. לאחר שעבר את גיל הנוער שיחק בלוגרוניס ב', אלגסיראס, מאנרסה, קרדאניולה דל ואלס, קלאהורה ב', פובלה דה מפומט ובדאלונה מהליגות הנמוכות של ספרד.

בינואר חתם בפרימורייה מהליגה הסלובנית השנייה. ב-4 במרץ 2023 ערך את הופעת הבכורה שלו בקבוצה הבוגרת בניצחון 0-2 נגד ביסטריצה.

ב-23 ביולי 2023 חתם בווארדאר סקופיה מליגת העל המקדונית. חודשיים לאחר מכן הודיע על פרישה מכדורגל והצטרף לצוות המקצועי של אקדמית "מסלולי הכדורגל האירופי".

==קריירה בינלאומית==
אלאוורדה אמנם נולד בספרד, אך החליט לייצג את אנדורה מולדת אימו. אלאוורדה שיחק בנבחרות הנוער והצעירות של המדינה.

ב-23 באוקטובר 2020 ערך את הופעת הבכורה שלו בנבחרת הבוגרת בהפסד 2-0 ל במסגרת ליגת האומות.

==קישורים חיצוניים==

קטגוריה:כדורגלנים ספרדים
קטגוריה:כדורגלנים אנדורים
קטגוריה:בלמי כדורגל ספרדים
קטגוריה:בלמי כדורגל אנדורים
קטגוריה:כדורגלני וארדאר סקופיה
קטגוריה:כדורגלני נבחרת אנדורה
קטגוריה:ספורטאים זרים בסלובניה
קטגוריה:ספורטאים זרים במקדוניה הצפונית
קטגוריה:ספרדים שנולדו ב-1999
האנה מור

האנה מור (באנגלית: Hannah More; 2 בפברואר 1745 – 7 בספטמבר 1833) הייתה סופרת, פילנתרופית, משוררת ומחזאית דתית אנגלייה שכתבה על נושאים מוסריים ודתיים. היא הייתה שמרנית אך סייעה לקידום התנועה לביטול העבדות בבריטניה.

היא נולדה בבריסטול, לימדה בבית ספר שאביה ייסד שם והחלה לכתוב מחזות. היא השתלבה באליטה הספרותית הלונדונית וחברה מובילה ב-Blustocking. מחזותיה ושירתה המאוחרים יותר הפכו אוונגליסטים יותר. היא הצטרפה לקבוצה המתנגדת לסחר בעבדים. בשנת 1790 היא כתבה את "Cheap Repository Tracts" על נושאים מוסריים, דתיים ופוליטיים, כדי להפיץ קרוא וכותב בקרב העניים (כתשובה לספר "זכויות האדם" של תומאס פיין).

בו בזמן, היא הרחיבה את קשריה עם בתי ספר שהיא ואחותה מרתה הקימו בסמרסט. אלה ריסנו את הוראת העניים, ואיפשרו קריאה מוגבלת אך ללא כתיבה. מור נודעה בזכות השמרנות הפוליטית שלה, שתוארה כאנטי-פמיניסטית, "קונטרה-מהפכנית" או פמיניסטית שמרנית.<ref>Harriet Guest, 2005, "Hannah More and Conservative Feminism", British Women's Writing in the Long Eighteenth Century. London: Palgrave Macmillan.</ref>

==קישורים חיצוניים==

* 
* 
* 

==הערות שוליים==

קטגוריה:מחזאיות בריטיות
קטגוריה:מחזאים אנגלים
קטגוריה:נדבנים אנגלים
קטגוריה:מסאיות בריטיות
קטגוריה:בריטים שנולדו ב-1745
קטגוריה:בריטים שנפטרו ב-1833
יצחק פרידמן (הוסיאטין)

הרב יצחק פרידמן (ה'תר"ס, 1900 לערך – ט' באלול ה'תשכ"ח, 2 בספטמבר 1968) היה האדמו"ר האחרון בשושלת הוסיאטין.

==תולדות חייו==
נולד בהוסיאטין שבאוקראינה לרבי יעקב פרידמן, לימים האדמו"ר השלישי מחסידות הוסיאטין, בנו של ר' יצחק פרידמן מבוהוש, וחתנו של ר' ישראל פרידמן מהוסיאטין האדמו"ר השני מהוסיאטין, שהיה נכדו של ר' ישראל מרוז'ין. מצד סבתו (אם אביו) היה צאצא של ר' מנחם מנדל הגר מקוסוב, ר' משה לייב מסאסוב ואדמו"רים נוספים. מצד אמו היה צאצא של השרף ממוגלניצא, המגיד מקוז'ניץ ועוד. נקרא בשם "יצחק" על שם סבו מצד האב, מייסד חסידות בוהוש, שנפטר 4 שנים לפני לידתו.

חסידיו מספרים כי עוד מילדותו שקד על לימוד התורה. כל חייו חי ופעל בסמיכות אל סבו ואביו האדמו"רים מהוסיאטין.

עם פרוץ מלחמת העולם הראשונה והקרבות בגליציה עבר עם אביו וסבו לעיר באד הומבורג הסמוכה לפרנקפורט, ולאחר מכן לווינה. גם לאחר המלחמה נותר יחד עימם בווינה.

בטבת תרצ"ז (1937) עלה לארץ ישראל עם אביו וסבו, והתגורר בתל אביב ברחוב ביאליק 19, שם היו גם בית הכנסת ובית מדרשו של סבו ולאחר מכן של אביו.

בי"ח בחשוון תשי"ז נפטר אביו ובצוואתו לא מינה אדמו"ר ממשיך. ר' יצחק סירב להפצרות החסידים לכהן כאדמו"ר ועל כן אמו החלה לקבל את החסידים ולשמש מעין אדמו"ר. לאחר פטירתה בי"ג בכסלו תשי"ט נענה לבקשות החסידים והחל לכהן כאדמו"ר הרביעי והאחרון לחסידות הוסיאטין.

ר' יצחק היה צנוע בהליכותיו, ובשל היותו רווק גם לא חבש את השטריימל הרוז'ינאי הידוע לראשו.

ר' יצחק לא נישא מעולם, ולאחר פטירתו חדלה להתקיים שושלת אדמו"רי הוסיאטין.

ר' יצחק נפטר בט' באלול תשכ"ח (1968) ונקבר בבית הקברות היהודי העתיק בטבריה בסמוך לקבר אביו וסבו.

לאחר פטירתו ניהל את החסידים אחיינו, ר' מרדכי באומינגר שהיה מתוועד עימם בימי היארצייט של אבותיו ונושא שיחות משלו.

==כתביו==
תורותיו של ר' יצחק כונסו על ידי חסידיו לספר שיח יצחק שמכיל (דרשות) לימי היארצייט של אבותיו וחגים, שנשא מתקופת עלייתו לכהן כאדמו"ר (החל מחנוכה תשי"ט, בחודש הראשון לעלייתו לכהן כאדמו"ר) ועד פטירתו. מנהג אדמור"י בית הוסיאטין היה שלא לומר דברי תורה בפומבי, ור' יצחק המשיך את מסורת אביו שחידש אמירת דברי תורה בימי הילולה של אבות השושלת, כתיווך בין מסורת בית הוסיאטין שלא לומר בכלל לבין מסורת בית בוהוש מצד אביו שם נהגו לומר דברי תורה כל שבת.

התורות מבוססות על מחברות שבהן רשם ר' יצחק את דבריו, בתוספת עריכה מעטה.

הספר יצא בשתי מהדורות, האחרונה שבהם משנת תשפ"ב (2022).

== לקריאה נוספת ==
* יצחק אלפסי, "אנציקלופדיה לחסידות - אישים" כרכים א-ג, הוצאת מוסד הרב קוק, 1986, 2000, 2004.
* במלכות הקדושה - הרב יהודה ברנדס, הוצאת תבונות, אלון שבות, תשס"ו (2006).
* אמרו צדיק - הרב מאיר צבי גרוזמן, רמת גן, תשס"ו (2006).
*הרב מאיר צבי גרוזמן (עורך), "ראיתי צדיק", תשע"ו (2016).

יצחק
קטגוריה:תל אביב-יפו: אדמו"רים
קטגוריה:יהודים הקבורים בבית הקברות בטבריה
קטגוריה:אדמו"רים ישראלים
קטגוריה:מחברי ספרי חסידות
קטגוריה:ישראלים שנפטרו ב-1968
קטגוריה:אנשי העלייה החמישית
בני פרץ (קצין)

בני פרץ (נולד ב-1 בדצמבר 1962) הוא קצין צה"ל במילואים בדרגת אלוף-משנה. פרץ כיהן, בין היתר, כמפקד חטיבה 847, כסגן מפקד המרכז הלאומי לאימונים ביבשה וכמפקד קורס מפקדי טנקים.

== ביוגרפיה ==
פרץ גדל ולמד ברמלה. בוגר תואר שני במדעי המדינה מטעם אוניברסיטת חיפה.

== שירות וקריירה צבאית ==
התגייס לצבא בשנת 1980 שובץ בחיל השריון. הוא עבר הכשרה כלוחם וקורס מפקדי טנקים, והשתתף במלחמת לבנון הראשונה. בהמשך השלים קורס קציני שריון ושימש כמפקד מחלקת טנקים וכמ"פ. לאחר מכן מונה לסגן מפקד גדוד 75. בשנים 1993–1995 שירת כמפקד גדוד 82 והוביל אותו בלחימה ברצועת הביטחון. בתפקידו הבא שימש כמפקד גדוד הטירונים של חיל השריון, ולאחר מכן כמפקד גדוד 198. לאחר מכן הועלה לדרגת אלוף-משנה ובשנים 2001–2005 שירת כמפקד חטיבת מרכבות הפלדה.<ref></ref> במקביל שימש ראש מטה עוצבת אתגר, וכן סגן מפקד המרכז הלאומי לאימונים ביבשה, לאחר תפקיד זה השתחרר מצה"ל.

== קריירה אזרחית ==
לאחר השחרור מהשירות הצבאי הקים פרץ חברת פרסום ובניית אתרים בשם Go443.

== הערות שוליים ==

קטגוריה:אלופי-משנה בצה"ל
קטגוריה:מפקדי גדוד 82
קטגוריה:מפקדי גדודים בחטיבה 460
קטגוריה:מפקדי חטיבת מרכבות הפלדה
קטגוריה:רמלה: אישים
קטגוריה:בוגרי אוניברסיטת חיפה
קטגוריה:ישראלים שנולדו ב-1962
קטגוריה:חיילי גדוד 75
קטגוריה:מנכ"לים ישראלים
יוסף (ג'ו) טולדנו

יוסף טולדנו (נולד ב-1938) הוא היסטוריון וביוגרף ישראלי, חוקר יהודי צפון אפריקה.

==ביוגרפיה==
טולדנו נולד במקנס. בצעירותו היה פעיל בתנועת הנוער החלוצי הבונים. בוגר המכון למדריכי חוץ לארץ של ההסתדרות הציונית העולמית. למד משפטים, כלכלה ומדעי המדינה בפריז, ועלה לישראל בשנת 1963 כנציגה של תנועת "עודד" לעידוד עליית סטודנטים ואקדמאים יוצאי מרוקו.

לאחר מספר שנים בשירות משרד החוץ ובמחלקת ההסברה של ההסתדרות הציונית העולמית, פנה למחקר יהודי צפון אפריקה. הוא פרסם והשתתף עד כה בלמעלה מעשרה ספרים על ההיסטוריה והתרבות של יהדות צפון אפריקה בכלל ומרוקו בפרט, בעברית באנגלית ובצרפתית.

טולדנו מתגורר כיום בירושלים.

==ספריו==
===בעברית===
*רדיפה והצלה: יהודי מרוקו תחת שלטון וישי, הוצאת "אורות יהדות המגרב", 2016
*יהודי מרוקו, מרכז ההסברה שירות הפרסומים, ירושלים 1986
*ויהי בעת המלאח: תולדות היהודים במרוקו מראשית התיישבותם ועד ימינו, ירושלים 1984
===בצרפתית===
*Meknès : portrait d'une communauté juive marocaine, ירושלים 2017
*Une histoire de familles : les noms de famille juifs d'Afrique du Nord des origines à nos jours, ירושלים 1998
*Épreuves et libération : les juifs du Maroc pendant la Seconde guerre mondiale, ירושלים 2014
*Tadart-Naït O'hana : histoire d'une famille juive marocaine, Casablanca 1994

===באנגלית===
*Egyptian magic : the forbidden secrets of ancient Egypt, הוד השרון 2004

==קישורים חיצוניים==

*
*[https://akadem.org/fiche_conferencier.php?id=11291 טולדנו באתר "הקמפוס היהודי הדיגיטלי" בצרפת]

קטגוריה:ביוגרפים ישראלים
קטגוריה:היסטוריונים ישראלים
קטגוריה:חוקרי יהדות מרוקו
קטגוריה:היסטוריונים יהודים מרוקאים
קטגוריה:ישראלים שנולדו ב-1938
עדי דויטש

עדי דויטש במרוץ למען החטופים לעזה ב[[ספורטק נשר, 10 בנובמבר 2023]]
עדי דויטש (נולד ב-1959) הוא ספורטאי פאראלימפי ישראלי.

דויטש שיחק בצעירותו בכדוריד בליגת העל. בשירותו הצבאי היה לוחם בחטיבת גולני והשתתף עם כוח התגובה אל הפיגוע בנהריה (1979). מספר חודשים לאחר מכן, בשטח לבנון עלה על מוקש וכתוצאה מכך נקטעה רגלו הימנית. הוא החל שיקום בבית הלוחם, עסק בשחייה באימונה של מרגלית זוננפלד והשתתף באליפות העולם בשחייה לנכים בשנת 1993.

דויטש התחרה בשחייה, רכיבה על אופניים ובכדורעף.עם נבחרת ישראל בכדורעף נכים השתתף ב.

בשנת 2012 החל להתחרות בטריאתלון ולהתחרות בטריאתלון איש הברזל ובתחרויות ריצת מרתון. לאחר התאמת תותב חדשני השתתף בין היתר בתחרויות ישראמן 2013 (3.8 ק"מ שחייה, 180 ק"מ רכיבת אופניים, 42.2 ק"מ ריצה), מרתון טבריה 2014, מרתון ניו יורק 2015, מרתון ברלין 2016, תחרות אולטרה מן ואלנס הישראלי (10 ק"מ שחייה, 420 ק"מ רכיבת אופניים, 85 ק"מ ריצה), תחרות ישראמן 2017, תחרות איש הברזל אוסטריה 2017 ומרתון שיקגו 2017.

דויטש היה עובד החברה למתנ"סים ובשנים 2010–2017 מנכ"ל החברה העירונית חוויות רחובות. הוא בוגר קורס מאמנים ומדריכים ריצה, חדרי כושר וטריאתלון והיה חבר הנהלה של איגוד האופניים בישראל ושל ההתאחדות הישראלית לספורט נכים. בשנת 2020 מונה למנהל אגף הספורט של עיריית מודיעין-מכבים-רעות.

==קישורים חיצוניים==

* 
* [https://www.paralympic.org/adi-deutsch פירוט השתתפותו בתחרויות המשחקים הפאראלימפיים] באתר הרשמי של IPC 
*
* 

==הערות שוליים==

קטגוריה:ספורטאים פאראלימפיים ישראלים
קטגוריה:שחקני כדורעף נכים ישראלים
קטגוריה:שחקני כדורעף פאראלימפיים ישראלים
קטגוריה:ספורטאים ישראלים במשחקים הפאראלימפיים סידני (2000)
קטגוריה:שחקני כדורעף במשחקים הפאראלימפיים סידני (2000)
קטגוריה:ספורטאים נכי צה"ל
קטגוריה:אתלטים נכים ישראלים
קטגוריה:טריאתלטים ישראלים
קטגוריה:בוגרי תיכון קציר (רחובות)
קטגוריה:בוגרי אוניברסיטת תל אביב
קטגוריה:ישראלים שנולדו ב-1959
יונתן דרסלר

יונתן דרסלר (נולד ב-15 ביוני 1986) הוא ספורטאי פאראלימפי ברכיבת סוסים.

דרסלר אובחן לאחר לידתו עם שיתוק מוחין וסובל משיתוק בצד ימין של גופו. בגיל שמונה החל ברכיבה טיפולית וכעבור שנתיים עבר להתאמן ברכיבה תחרותית.

בשנת 2009 השתתף בנורווגיה באליפות אירופה ברכיבה פאראלימפית ודורג במקום השביעי.

בשנת 2010 השתתף בארצות הברית באליפות העולם ודורג במקום השישי ברכיבה חופשית. בנוסף דורג במקום התשיעי ברכיבה אישית ובמקום ה-15 בתחרות עם נבחרת הרכיבה הישראלית.

דרסלר השתתף ב ודורג במקום התשיעי מבין 17 משתתפים.

באליפות אירופה שנערכה בשנת 2013 סיים במקום החמישי.

באליפות העולם שנערכה בצרפת בשנת 2014 הוענק לו ציון מיוחד לשבח מחבר השופטים על מקצוענות ורוח ספורטיבית. בתחרות רכיבה אישית דורג במקום ה-12.

באליפות אירופה לשנת 2015 דורג במקום ה-17 ברכיבה אישית.

לקראת המשחקים הפאראלימפיים ריו דה ז'ניירו (2016) עמד בקריטריון ההשתתפות לתחרות אך לא נמצא גורם למימון עלויות ההשתתפות במשלחת.

דרסלר תושב נורדיה ובעל תואר במנהל עסקים מהמסלול האקדמי המכללה למינהל עם התמחות בניהול עסקי בינלאומי.

==קישורים חיצוניים==
* [https://www.paralympic.org/yonatan-dresler פירוט השתתפותו בתחרויות המשחקים הפאראלימפיים] באתר הרשמי של IPC 

==הערות שוליים==

קטגוריה:רוכבי סוסים פאראלימפיים ישראלים
קטגוריה:ספורטאים פאראלימפיים ישראלים
קטגוריה:ספורטאים ישראלים במשחקים הפאראלימפיים לונדון (2012)
קטגוריה:רוכבי סוסים במשחקים הפאראלימפיים לונדון (2012)
קטגוריה:ספורטאים הסובלים משיתוק מוחין
קטגוריה:נורדיה (מושב): אישים
קטגוריה:ישראלים שנולדו ב-1986
טל ליפשיץ

טל ליפשיץ (נולדה ב-4 בפברואר 1976) היא שחקנית טלוויזיה וקולנוע ישראלית לשעבר. בשנת 2011 סיימה לימודי עבודה סוציאלית, ומאז זהו תחום עיסוקה העיקרי.

==ביוגרפיה==
ליפשיץ בעלת תואר ראשון מהחוג לקולנוע וטלוויזיה באוניברסיטת תל אביב.

== קריירה ==
היא החלה את דרכה בעולם המשחק כששיחקה בשנת 1996 בסדרה "מר מאני" בתפקיד לינה. 

היא שימשה גם כמנחה של תוכניות ילדים שונות, כגון הנחתה את רצועת תוכניות הילדים והנוער היומית של הערוץ הראשון בשנת 1997, ואת "מאז ועד זאפ" ב-1998.

בשנת 1998 התארחה בעונה הראשונה בסדרת הטלוויזיה "20 פלוס" בתפקיד רונה, מלצרית. 

בשנת 1999 שיחקה בסרט "תסתכל לי בעיניים" בתפקיד טלי.

בשנים 2001-2002 גילמה את הדמות קים נחמיאס בעונות השנייה והשלישית של סדרת הדרמה הטלוויזיונית "שבתות וחגים". באותה התקופה הופיעה בכמה תפקידי משנה בסדרות הטלוויזיה "חוצלארץ", בתפקיד נרקיס, בסדרה "צה"ל 1" ובסרט "חמש דקות בהליכה" בתפקיד מיכל.

מלבד המשחק, עבדה ליפשיץ כמלהקת לסדרות הטלוויזיה "בטיפול", ולסרטים "שושלת שוורץ" ו"ריקי ריקי".

בשנת 2002 שיחקה בסרט "אהבות אחרונות", בתפקיד נועה.

בשנת 2003 הנחתה את התוכנית השידוכים והדייטינג "בקשר לאהבה" ששודרה בערוץ 2.

בשנת 2005 שיחקה בעונה השלישית של הטלנובלה "אהבה מעבר לפינה" בתפקיד איילת בכר, אשתו של רשף (אורן שבו). באותה שנה שיחקה בסרט "שושלת שוורץ" בתפקיד אחות.

בשנת 2006 שיחקה בסרט "ילדי CCCP" בתפקיד חברה של מקסים, בה גם השתתפה בליהוק השחקנים.

בשנת 2007 שיחקה בסרט הקולנוע מדוזות בתפקיד אמא שהופיעה בפלאשבק. באותה שנה שיחקה בסרט "כמו דג בלי מים", בתפקיד ענת.

ב-2008 השתתפה גם בעריכת סדרת הדרמה "לאהוב את אנה" ששודרה בערוץ 10.

בשנים 2008-2010 שיחקה בתפקיד הראשי את דמותה של איה שדות בשתי עונותיה של הסדרה "עד החתונה".

בשנת 2019 שיחקה בסדרת הדרמה "רק להיום" ששודרה בYes, גילמה את ענת. 

==עבודה סוציאלית==
לאחר קריירת המשחק, סיימה תואר שני בעבודה סוציאלית קלינית וזהו תחום עיסוקה העיקרי. היא מתמחה בטיפול בילדים ועובדת במרכז לבריאות הנפש גהה.
בשנת 2019, שיחקה בסדרת הטלוויזיה רק להיום בתפקיד הראשי את ענת, עובדת סוציאלית האחראית על הוסטל לאסירים משוחררים.

==חיים אישיים==
ליפשיץ בזוגיות עם ד"ר אורי אליס, מנהל בית אריאלה ומ"מ אגף הספריות בעיריית תל אביב-יפו. הייתה בת זוגו של הבמאי שחר סגל ולהם בת אחת. היא גם אם לשתי בנות מנישואיה למוזיקאי גלעד כהנא.

==קישורים חיצוניים==

*[https://cinemaofisrael.co.il/טל-ליפשיץ/ טל ליפשיץ], באתר "ספר הקולנוע הישראלי"
* 
* 

==הערות שוליים==

קטגוריה:שחקניות קולנוע וטלוויזיה ישראליות
קטגוריה:עורכות קולנוע ישראליות
קטגוריה:עובדות סוציאליות ישראליות
קטגוריה:בוגרות החוג לקולנוע וטלוויזיה באוניברסיטת תל אביב
קטגוריה:ישראליות שנולדו ב-1976
לירן גבע

לירן גבע הוא שחקן טניס שולחן פאראלימפי ישראלי.

בשנת 1997 גבע נפגע קשה בתאונת דרכים ונפגע בעמוד השדרה. פגיעה בעקבותיה נותר משותק בכתף שמאל וברגל שמאל. לאחר השיקום הצטרף לפעילות איל"ן בחיפה ולאימוני טניס שולחן.

בשנת 2004 זכה באליפות ישראל ובשנת 2006 דורג שישי באליפות העולם. בתחרויות איגוד הטניס שולחן העולמי זכה בן השנים 2005–2013 במדליות ב-38 טורנירים ואליפויות פתוחות, מהן 10 מדליות זהב.

השתתף ב (סיים בשמינית הגמר ודורג במקום 9) וב (בתחרויות היחידים לא התקדם משלב הבתים ובתחרות הזוגות התחרה עם שי סיאדה וסיימו ברבע הגמר).

==קישורים חיצוניים==

* [https://www.paralympic.org/liran-geva פירוט השתתפותו בתחרויות המשחקים הפאראלימפיים] באתר הרשמי של IPC 
* [http://stats.ipttc.org/profiles/989?fbclid=IwAR3zmZYH05q44QGcw87vwdoaTf1_aMJDnysxZ-kdc5MF0qlRHc2t_01YODA לירן גבע], באתר איגוד טניס שולחן העולמי
* 

==הערות שוליים==

קטגוריה:שחקני טניס שולחן נכים ישראלים
קטגוריה:שחקני טניס שולחן פאראלימפיים ישראלים
קטגוריה:נפגעי תאונות דרכים בישראל
קטגוריה:ספורטאים פאראלימפיים ישראלים
קטגוריה:ספורטאים ישראלים במשחקים הפאראלימפיים בייג'ינג (2008)
קטגוריה:שחקני טניס שולחן במשחקים הפאראלימפיים בייג'ינג (2008)
קטגוריה:ספורטאים ישראלים במשחקים הפאראלימפיים לונדון (2012)
קטגוריה:שחקני טניס שולחן במשחקים הפאראלימפיים לונדון (2012)
קטגוריה:ספורטאי איל"ן
קטגוריה:ישראלים שנולדו במאה ה-20
דוד טברסקי (בוהוש)

רבי דוד טברסקי (כונה ר' דוד'ל; לקראת סוף שנת ה'תרמ"ב, 1882 לערך – כ"א בכסלו ה'תרצ"ד, 1934) היה אדמו"ר בדור השלישי בחסידות בוהוש לצד גיסו רבי מנחם מנדל פרידמן.

== ביוגרפיה ==

נולד בבוהוש לרב מרדכי זוסיא טברסקי, לימים האדמו"ר מטריסק בהוצלס, ולחוה גיטל, בתו של הרב יצחק פרידמן האדמו"ר הראשון מבוהוש. נקרא על שם דוד סבו, הרב דוד טברסקי מטולנה, שנפטר בי' באייר תרמ"א, קצת יותר משנה לפני כן.

עד גיל שבע שהה בבית הסבא רבה – הרב אברהם מטריסק. משנפטר הסב, חזר לבית הוריו בבוהוש. בשנת תרנ"א עבר יחד עם הוריו לעיר הוצלס שבמחוז חרסון, שם מונה אביו לאדמו"ר. נישא לגיטל, בת דודו הרב ישראל שלום יוסף פרידמן, האדמו"ר השני מבוהוש. לאחר נישואיו חזר לבוהוש ונסמך על שולחן חותנו. יחד עמו עבר לבוהוש מורו הפרטי מילדות הרב יואל צימרמן, שם המשיכו בלימודיהם. בשנת תרס"ט מונה יחד עם גיסו הרב מנחם מנדל פרידמן לנשיא ישיבת "בית ישראל" שהקים חותנו. על אף היותו ידוע בחולשתו הפיזית התעסק גם בפעילות ציבורית, טיפל בפליטים הרבים שהגיעו לרומניה במהלך מלחמת העולם הראשונה וארח רבים מהם בביתו במשך שבועות.

בסוף חודש תשרי תרע"ח ביקר את אחותו (בלומה רייזיל שור) שהתגוררה באודסה (רוסיה) ובעקבות המהפכה שהתחוללה ברוסיה נאלץ להישאר בעיר. כאשר קוזקים פרצו לבית אחותו וחיפשו את יושביו שהסתתרו במרתף, הסגיר את עצמו על מנת להציל את בני משפחת אחותו מידי הקוזקים שהכו אותו עד שהתמוטט מחוסר הכרה וכל חייו סבל מכאבים מההצלפות והמכות שספג.

לאחר פטירת חותנו בכ"ג בניסן תרפ"ג מונה יחד עם גיסו הרב מנחם מנדל פרידמן לאדמו"רי חסידות בוהוש. החסידים ייחסו לו תכונות של רוח הקודש ופעולת ישועות. נודע כאוהב ישראל. ניהל את עדת החסידים יחד עם גיסו – יחדיו ישבו לקבל את הפונים אליהם בבקשת עצה וברכה וחילקו בשווה את דמי הפדיונות, ערכו את הטישים וההתכנסויות בימים מיוחדים וחתמו על מכתבים שנשלחו לחסידים ועל הסכמות שונות. החסידים סיפרו שגם כאשר הפונים נכנסו לאחד האדמו"רים ולאחר מכן לשני קיבלו את אותה התשובה בדיוק. החל משנת תרפ"ח ועד תר"צ כיהן כאדמו"ר יחיד היות שגיסו ערך ביקור בארצות הברית ובקנדה. ניחן בכושר כתיבה, ניגון ובעיקר כצייר אמן. הלחין את הניגון הידוע בחצרות בוהוש 'ותגלה ותראה מלכותו'. התפרסם כחכם ונהג להאריך לשבת עם מבקשי פניו, בשונה מאדמו"רים אחרים לבית רוז'ין, אליהם הגישה הייתה מצומצמת. כמו כן התפרסם במתן צדקה ומסופר כי אפילו משכן חפצים בעבור מתן צדקה.

בשנת תרצ"ד חלה ובהוראת אביו הועבר לעיר יאס, אך לאחר תקופה נפטר.

השאיר אחריו שתי בנות, לאה (בעלה איליה) ומלכה. לא נתמנה לו ממלא מקום וגיסו ר' מנחם מנדל נותר לכהן יחידי כאדמו"ר.

==לקריאה נוספת==
* ישראל יעקב קלפהולץ, בית רוז'ין, בני-ברק: מישור, תשמ"ז

==קישורים חיצוניים==
* [https://il.bidspirit.com/ui/lotPage/winners-auctions/source/catalog/auction/29751/lot/36106/פטירת-הרה-ק-מבוהוש-זי-ע-אלפי?lang=he מכתב של הרב דוד טברסקי וגיסו הרב מנחם מנדל פרידמן אחר פטירת חותנם], באתר בידספירט
* [https://tablet.otzar.org/#/book/641131/p/31/t/0.83449366510036631234/fs/0/start/0/end/0/c מכתב נוסף מהגיסים] אל הרב אברהם לייב זילברמן, רבה של צפת.

קטגוריה:אדמו"רי בוהוש
קטגוריה:רבנים רומנים
קטגוריה:משפחת המגיד ממזריטש
גיא סמט

גיא סמט (נולד ב-20 בדצמבר 1972) הוא איש ציבור ישראלי. לשעבר מנכ"ל המשרד להגנת הסביבה.

==ביוגרפיה==
סמט נולד ב־1972. בשנת 2000, עם סיום לימודיו בהנדסת סביבה בטכניון, חיפש עבודה בתחום ופנה לפרופסורים שלימדו אותו ושאל לעצתם. אחד מהפרופסורים, יעקב ממן, אמר שמחפשים עובד במשרד להגנת הסביבה בתחום איכות אוויר במחוז מרכז. במקביל הייתה לו עוד הצעה ממשרד תכנון אבל סמט החליט ללכת לעבוד במשרד ממשלתי.

התפקיד הראשון של סמט במשרד להגנת הסביבה היה ראש ענף איכות אוויר במחוז מרכז. לאחר כשנתיים מונה לעוזר מנכ"ל המשרד להגנת הסביבה, שמואל הרשקוביץ, בתקופה בה צחי הנגבי כיהן כשר להגנת הסביבה. לאחר מכן המשיך בתפקיד עוזר המנכ"ל תחת מנכ"לית המשרד ד"ר מיקי הרן, וגם תחת המנכ"ל שי אביטל.

בשנת 2008 מונה סמט לסמנכ"ל מינהל שאחראי בין השאר על נושאי תקציב, כוח אדם ומנהלה במשרד. 3 שנים לאחר מכן מונה למנהל מחוז דרום ובאפריל 2016 מונה סמט לתפקיד סמנכ"ל שלטון מקומי במשרד להגנת הסביבה, בו הוביל את הבנייה ותחילת היישום של תוכנית אסטרטגית חדשה לענף הפסולת בישראל.

ב-1 בינואר 2019 עם התפטרותו של המנכ"ל המשרד להגנת הסביבה ישראל דנציגר מונה על ידי השר זאב אלקין למנכ"ל בפועל, למשך תקופה של שנה וחצי. במקביל שימש גם כסמנכ"ל בכיר לשלטון מקומי במשרד. הוא הוחלף בתפקיד על ידי דוד יהלומי ביוני 2020.

מינואר 2021 עד ספטמבר 2022 שימש מִנהל אוצרות טבע במשרד האנרגיה.

מינואר 2022 עד אוגוסט 2022 שימש מנהל חטיבת אנרגיה מתחדשת ואוצרות טבע (משנה למנכ"ל).

ב-16 בינואר 2023 נבחר על ידי השרה להגנת הסביבה עידית סילמן לתפקיד מנכ"ל המשרד להגנת הסביבה, וב-22 בינואר אושר מינויו בממשלה. ב-30 ביוני 2024 סיים את תפקידו כמנכ"ל המשרד להגנת הסביבה ועתיד לפרוש מהשירות הציבורי לאחר כ-23 שנים.

סמט הוא בעל תואר בהנדסה סביבתית מטעם הטכניון. ומתגורר במושב צופית.

== קישורים חיצוניים ==

* 
* 
* 
* 

==הערות שוליים==

קטגוריה:מנהלים ישראלים
קטגוריה:עובדי המשרד להגנת הסביבה
קטגוריה:מנכ"לים ישראלים
קטגוריה:מנכ"לי המשרד להגנת הסביבה
קטגוריה:בוגרי הטכניון - מכון טכנולוגי לישראל
קטגוריה:צופית: אישים
קטגוריה:ישראלים שנולדו ב-1972
אנה ואריאש

אנה ואריאש, (במקור וייס, בהונגרית: Varjas Anna; 10 בינואר 1921 – 1 בדצמבר 1999) הייתה פסנתרנית יהודייה-הונגרייה. בתחרות הבין-לאומית ע"ש שופן לפסנתר בוורשה זכתה בפרס המיוחד של ממשלת פולין.

== קורות חייה ==
אנה וייס נולדה במשפחה יהודית כבתם של איגנץ ואריאש (וייס), עובד מסחר ושל אירן רוזנצווייג.<ref></ref> בין השנים 1938 לבין 1941, ג'רג' פראגו ולאו ויינר היו המאסטרים שלה במחלקה לפסנתר של האקדמיה למוזיקה ע"ש פרנץ ליסט בבודפשט. היא נאלצה לעזוב כי בשל החוקים היהודיים לימודים אקדמיים עבור יהודים נעשו בלתי אפשריים בשל שכר הלימוד המיוחד והמאוד גבוה אותו שילם עד אז עבורה, ללא ידיעתה, המאסטר שלה ג'רג' פראגו (שאביו היה גם הוא יהודי בשמו המקורי - גרוס).

מ-1941 עד 1944 למדה קומפוזיציה ופסנתר בבית הספר למוזיקה גולדמארק אצל פאל קדושה (המקום שבו יהודים יכלו ללמוד אז). במרץ 1942, היא הייתה אחד המשתתפים בקונצרט מוצרט שאורגן במסגרת הפעילות האמנותית של אומיקה - ההתאחדות הלאומית היהודית-הונגרית לחינוך. במהלך מלחמת העולם השנייה היא גורשה ביחד עם בעלה ועברה את מחנות הריכוז ראוונסבריק (מחנה הריכוז הגדול בגרמניה לנשים) וזקסנהאוזן.<ref name=":0">[https://adtplus.arcanum.hu/hu/view/KisUjsag_1949_10/?query=%22Varjas%20Anna%22&pg=93&layout=s Chopin-verseny] (1949. október 14.) Kis Ujság, 3. évfolyam, 239. szám</ref> בעלה ניספה בשואה בגיל 25, היא שרדה, אך לאחר שחרורה, ימים ספורים לאחר ה-30 באפריל 1945 נדרסה על ידי מכונית של רופא איטלקי ונפצעה עד כדי כך שנאלצה ללמוד הכל מחדש, הליכה, נגינה בפסנתר ועד לדיבור. היא הצליחה וחזרה למולדתה, שם בין 1946 לבין 1949 למדה שוב אצל פאל קדושה במחלקה לפסנתר של האקדמיה למוזיקה. ב-1948 השתתפה בקורס של המאסטרית מרגריט לונג בפריז. בשנים 1948–1949 הייתה הסולנית של ההרכב "מוזה ההונגרית" (Magyar Múzsa). ניתן לקשור לשמה את הצגתן של מספר יצירות הונגריות, כולל הבכורה ברדיו של הסונטה לשני פסנתרים של זולטאן הורושיצקי. בתחילת שנות ה-50 היא לימדה בקונסרבטוריון סגד, לאחר מכן מ-1953 בבית הספר למוזיקה של בודפשט, ולבסוף מ-1976 בבית הספר הממלכתי למוזיקה גדלה. שמה קשור לקונצרטי בכורה של כמה יצירות מוזיקה קאמרית לשני פסנתרים בחברת הפסנתרן אנדרה פטרי.

היא ציינה תמיד: 

אנה ואריאש הובאה למנוחות בבית הקברות היהודי של אובודה.<ref>[https://adtplus.arcanum.hu/hu/view/Nepszava_1999_12/?query=%22Varjas%20Anna%22&pg=207&layout=s Varjas Anna temetése] (1999. december 15.) Népszava, 127. évfolyam, 292. szám</ref>

== פרסים ==
* ב-1949, בתחרות הבין-לאומית ע"ש שופן לפסנתר בוורשה זכתה בפרס המיוחד של ממשלת פולין.<ref name=":0" />

== חייה הפרטיים ==
קברה נמצא ב[[בית הקברות היהודי של אובודה.]]
בעלה הראשון היה ד"ר יאנוש נמש (1918–1944) מנצח שנרצח בשואה, ובעלה השני היה פרנץ בהם (1951–1983). בנה אנדראש בהם.

== קישורים חיצוניים ==

* [http://www.parlando.hu/2021/2021-1/Varjas_Anna.htm ליום הולדתה ה-100 של אנה ואריאש] באתר parlando.hu

== הערות שוליים ==

קטגוריה:יהודיות הונגריות
קטגוריה:בוגרות האקדמיה למוזיקה ע"ש פרנץ ליסט
קטגוריה:משתתפי פעילות האומנות אומיקה
קטגוריה:יהדות בודפשט
קטגוריה:אסירים במחנה הריכוז זקסנהאוזן
קטגוריה:ניצולות השואה
קטגוריה:בודפשט: אישים
קטגוריה:מורים למוזיקה בהונגריה
קטגוריה:פסנתרנים יהודים הונגרים
קטגוריה:פסנתרניות יהודיות
קטגוריה:פסנתרניות הונגריות
קטגוריה:ניצולי השואה
קטגוריה:ילידות 1921
קטגוריה:הונגרים שנולדו ב-1921
קטגוריה:נפטרות ב-1999
קטגוריה:נפטרים ב-1999
תומאס סטיבנסון דרו

תומאס סטיבנסון דרו (באנגלית:Thomas Stevenson Drew; ) היה פוליטיקאי אמריקאי מארקנסו, איש המפלגה הדמוקרטית, שכיהן כמושל ארקנסו השלישי בשנים 1844–1849.
==ראשית חייו==
תומאס סטיבנסון דרו נולד במחוז וילסון שבטנסי. הוא עבר עם משפחתו ללואיזיאנה, וב-1818, לטריטוריית ארקנסו. הוא עבד כסוכן מכירות נוסע וכמורה בבית ספר. הוא התיישב במחוז קלארק שבארקנסו, וב-1823 מונה כפקיד המחוז. ב-1827 עבר דרו לפוקהונטס שבארקנסו, ונשא לאישה את סינדרלה בטיס, בתו של מייסד העיר האמיד רנסום בטיס. חמו של דרו נתן לזוג הצעיר חלקת אדמה בשטח של 800 אקרים (3.2 קמ"ר) במפרץ צ'ירוקי, בעיירה ביגרס, באזור שבו נמצא כיום מחוז רנדולף (אז מחוז לורנס). בני הזוג דרו זכו לשיגשוג כלכלי, והם החזיקו בבעלותם 20 עבדים.
==קריירה פוליטית==
ב-1832 נבחר דרו כשופט של מחוז לורנס. ב-1835 שיכנעו דרו ורעייתו את בית המחוקקים של הטריטוריה להקים את מחוז רנדולף בנפרד ממחוז לורנס. ב-1836 קיימו בני הזוג בפוקהונטס ארוחת ברביקיו עם שתייה חריפה ללא תשלום לכל אוכלוסיית המחוז. משתתפי הארוחה בחרו ביום המחרת בפוקהונטס כמקום מושב המחוז על פני העיר קולומביה המאוכלסת יותר. באותה שנה, העניק דרו למחוז חלקת אדמה במרכז פוקהונטס, שהם נבנה בית המשפט המחוזי.

ב-1836 נבחר דרו כנציג לוועידת החוקה של ארקנסו. ב-1844 הוא נבחר כמושל ארקנסו מטעם המפלגה הדמוקרטית, בתמיכת סיעתם של המושל ג'יימס סווייר קונוויי והסנאטור אמברוז הנדלי סווייר, ששלטה בארקנסו מימי היותה טריטוריה ועד לשנות ה-50 של המאה ה-19. ממשלו של דרו התמקד בחיזוק כושר הפרעון של המדינה וניסה לשקם את האשראי שלה ואת חוסר האחדות המפלגתית. הישגים נוספים של תקופת כהונתו הראשונה של דרו כמושל כללו הפיכתה של ארקנסו למדינת הדרום הראשונה שהכריזה על חג ההודיה כחג מדינתי רשמי, ובעידודה של רעייתו של דרו, הוא דאג להעברת חקיקה כדי שארקנסו תהיה המדינה הדרומית הראשונה שתכריז על רכוש הנשים שאותו הן הביאו עמן עם נישואיהן כרכושן הפרטי, ולא של בני זוגם.

ב-1848 נבחר דרו לתקופת כהונה שנייה כמושל. ב-1849 הוא שיגר כוחות מליציה למחוז מריון כדי לדכא את מלחמת טוט-אברט . מתוך תקופת כהונתו השנייה של דרו כמושל הוא כיהן שנה אחת בלבד, שבסיומה הוא התפטר בשל שכר המושל הנמוך, לדעתו. הוא פרש מהחיים הפוליטיים וניסה לשקם את עצמו מהפסדיו הכספיים. ב-1860 הוא חי במחוז סבסטיאן שבארקנסו, אך בסופו של דבר עבר לטקסס, בתחילה לוות'רפורד, ולאחר מכן למחוז הוד.

==מותו==
תומאס סבסטיאן דרו נפטר בליפאן שבטקסס בינואר 1879. בתחילה הוא נטמן בבית הקברות הבפטיסטי הישן של העיר, אך ב-1923 הוא הועבר על ידי שלטונות המדינה לבית הקברות של הבונים החופשיים בפוקהונטס, שם הוא נטמן לצד רעייתו ולצד חלק מילדיו. על שמו נקרא מחוז דרו שבארקנסו.
==לקריאה נוספת==
<div style="direction: ltr;">
* [https://archive.org/details/biographicaldire0001sobe/page/64/mode/2up Sobel, Robert, and John Raimo, eds. Biographical Directory of the Governors of the United States, 1789–1978, Vol. 1, Westport, Conn.; Meckler Books, 1978, p. 65.]
</div>

==קישורים חיצוניים==

* [https://www.nga.org/governor/thomas-stevenson-drew/ תומאס סטיבנסון דרו] באתר אגודת המושלים הלאומית 
* [https://politicalgraveyard.com/bio/draves-drexler.html#032.68.06 תומאס סטיבנסון דרו] באתר The Political Graveyard 
* 

קטגוריה:מושלי ארקנסו
קטגוריה:מושלי מדינות ארצות הברית מהמפלגה הדמוקרטית
קטגוריה:אמריקאים שנולדו ב-1802
קטגוריה:אמריקאים שנפטרו ב-1879
אריק ברליסון

אריק וויין ברליסון (באנגלית: Eric Wayne Burlison; נולד ב-2 באוקטובר 1976) הוא פוליטיקאי אמריקאי המכהן כחבר בבית הנבחרים של ארצות הברית מטעם מחוז הקונגרס השביעי של מיזורי מאז ינואר 2023. ברליסון, חבר המפלגה הרפוליקנית, שירת קודם לכן בבית הנבחרים ובסנאט של מיזורי.

== ביוגרפיה ==
ברליסון נולד וגדל במיזורי, ולמד בתיכון פארקוויו בספרינגפילד, מיזורי. הוא קיבל תואר ראשון בפילוסופיה בשנת 2000 ותואר שני במנהל עסקים בשנת 2002 מאוניברסיטת דרום מערב מדינת מיזורי.

ברליסון הועסק ב-CoxHealth כמהנדס תוכנה לפני שקודם למנתח עסקי. ברליסון חבר באיגוד הרובאים הלאומי, מיזורי הזכות לחיים, ובלשכת המסחר של מיזורי.<ref></ref>

ברליסון שירת בבית הנבחרים של מיזורי משנת 2009 עד 2016. במהלך אותה תקופה, הוא עמד בראש ועדת בית הנבחרים לרישום ורישוי מקצועי והיה סגן יו"ר הוועדה המיוחדת של הבית לביטוח בריאות.

בשנת 2011, ברליסון נתן חסות להצעת חוק שגרמה למיזורי להצטרף לקומפקט בריאות. הקומפקט הפך לחוק במיזורי ובשבע מדינות נוספות. בשנת 2014, ברליסון העביר הצעת חוק למתן גישה טובה יותר לילדים עם דיסלקסיה לשירותים חינוכיים. החקיקה הוסיפה מענקים של המדינה כדי לסייע למשפחות של ילדים עם מוגבלות לשלם עבור תוכניות חינוך מיוחד.<ref></ref>

בשנת 2018 ברליסון נבחר לסנאט של מיזורי, המייצג את המחוז ה-20, הכולל את מחוז כריסטיאן וחלק ממחוז גרין.

בשנת 2022, ניצח ברליסון את המועמדת הדמוקרטית קריסטן רדאקר-שיפר במירוץ לייצוג מחוז הקונגרס ה-7 של מיזורי בבית הנבחרים של ארצות הברית עם 70.9% מהקולות לעומת 26.9% של ראדאקר-שפר. כהונתו בקונגרס ה-118 החלה ב-3 בינואר 2023.<ref></ref>

בנאום שנשא בתחילת כהונתו, מתח ברליסון ביקורת על DirectTV על כך שהסירה את Newsmax TV מרשימת הערוצים שלה. הוא הזכיר את השואה תוך שהוא מגנה את מעשיה של DirectTV, וטען שחברות הכבלים מצנזרות ערוצים שמרנים.<ref></ref>

ברליסון גר ליד ספרינגפילד עם אשתו אנג'י ושתי בנותיו. הוא לומד ב-Destiny Church, מגה-כנסייה כריזמטית במיזורי, ופעיל בתמיכה במשרדי הקמפוס. הוא מכהן במועצת המנהלים של DREAM ובית ההרמוניה לנשים מוכות ומתעללות.<ref></ref>

== קישורים חיצוניים ==

* 
* 
* 
== הערות שוליים ==

קטגוריה:חברי האספה הכללית של מיזורי
קטגוריה:חברי בית הנבחרים של ארצות הברית ממיזורי
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הקונגרס ה-118 של ארצות הברית
קטגוריה:בוגרי אוניברסיטת המדינה של מיזורי
קטגוריה:אמריקאים שנולדו ב-1976
אמירות א-דרעיה

עבדאללה בן סעוד
אמירות א-דרעיה (בערבית: إمارة الدرعية), הידועה גם בשם המדינה הסעודית הראשונה,<ref>James Norman Dalrymple Anderson. The Kingdom of Saudi Arabia. Stacey International, 1983. p. 77</ref> הוקמה בפברואר 1727 (1139 לפי הלוח ההיג'רי).<ref></ref><ref></ref> בשנת 1744 חברו יחד האמיר של העיירה א-דרעיה בנג'ד, מוחמד אבן סעוד, והמנהיג הדתי מוחמד אבן עבד אל-והאב כדי ליצור תנועת רפורמה חברתית-דתית לאיחוד המדינות הרבות בחצי האי ערב.<ref></ref>

== שנים ראשונות ==
בית סעוד ובני בריתו הפכו במהירות לכוח הדומיננטי בחצי האי ערב, תחילה באמצעות כיבוש נג'ד, ולאחר מכן הרחבת השפעתם על החוף המזרחי מכווית עד לגבולותיה הצפוניים של עומאן. כוחותיו של סעוד הכפיפו למרותם את מחוז עסיר, בזמן שעבד אל-ווהאב קרא לציבור ולמלומדים להתגייס לג'יהאד. מוחמד בן סעוד מת ב-1765 והותיר את ההנהגה לבנו, עבדול-עזיז בן מוחמד. מוחמד בן עבד אל ווהאב מת ב-1792. ב-1801 בזזו כוחותיו של סעוד את העיר הקדושה לשיעה, כרבלא, הרסו בה מבנים מקודשים והרגו למעלה מ-5,000 אזרחים.<ref></ref> בתגובה התנקש צעיר שיעי בחייו של עבדול-עזיז ב-1803, לאחר ששב לנג'ד. בנו, סעוד בן עבדול-עזיז בן מוחמד בן סעוד, שלח כוחות כדי להשתלט על אזור החג'אז,<ref>[http://www.islamlife.com/religion2/component/content/article/69-later-scholars/672-biography-of-imam-muhammad-bin-abdul-wahhab Sauds's campaign for Hejaz and the two holy cities] , Islam Life online magazine</ref> וכבש את טאיף ומאוחר יותר גם את הערים הקדושות מכה ואל-מדינה, במהלך שנתפס כקריאת תיגר על האימפריה העות'מאנית, ששלטה בערים הקדושות מאז 1517.

== הידרדרות השלטון ==

העות'מאנים הטילו על מוחמד עלי, שליט מצרים, את המשימה להחליש את אחיזתו של בית סעוד, והוא שלח את כוחותיו למה שהפך למלחמה הווהאבית-עות'מאנית. בנו, אבראהים פאשא, הוביל את הכוחות העות'מאניים ללב נג'ד, וכבש עיר אחר עיר. יורשו של סעוד, עבדאללה בן סעוד, לא הצליח למנוע את כיבוש האזור מחדש.<ref>[http://www.ibnsaud.info/main/9456.htm Abdullah bin Saud's capture] , King Abdullah Ibn Saud Information Resource</ref> אבראהים הגיע עד לבירה הסעודית בא-דרעיה והטיל עליה מצור של מספר חודשים עד לכניעתה בחורף 1818. אבראהים הגלה רבים מבני חמולת אל-סעוד למצרים ולאיסטנבול. עבדאללה בן סעוד הוצא להורג באיסטנבול וראשו הכרות הושלך למי הבוספורוס כדי לסמן את קיצה של המדינה הסעודית הראשונה.<ref>[http://www.ibnsaud.info/main/9456.htm Abdullah bin Saud's execution] , King Abdullah Ibn Saud Information Resource</ref> עם זאת, הווהאבים וחברי חמולת אל-סעוד נשארו נאמנים לרעיון המדינה הסעודית והקימו את המדינה הסעודית השנייה שהתקיימה עד 1891, ומאוחר יותר מדינה שלישית, ערב הסעודית, ששושלת אל-סעוד ממשיכה לשלוט בה.<ref>[http://www.ibnsaud.info/main/9458.htm House of Saud Revivals] , King Abdullah Ibn Saud Information Resource</ref>

== רשימת השליטים ==
* האמיר מוחמד אבן סעוד 1727–1765 (1139–1179 לפי הלוח ההיג'רי)
* האמיר עבד אל-עזיז אבן מוחמד 1765–1803 (1179–1218 לפי הלוח ההיג'רי)
* האמיר סעוד בן עבדולעזיז 1803–1814 (1218–1229 לפי הלוח ההיג'רי)
* האמיר עבדאללה בן סעוד 1814–1818 (1229–1233 לפי הלוח ההיג'רי)

==ראו גם==
* המלחמה הווהאבית-עות'מאנית

==קישורים חיצוניים==

== הערות שוליים ==

קטגוריה:משפחת המלוכה הסעודית
קטגוריה:ערב הסעודית: היסטוריה
קטגוריה:מדינות לשעבר במזרח התיכון
קטגוריה:מדינות ערב לשעבר
אליס וודס אולמן

אליס וודס אולמן (באנגלית: Alice Woods Ullman; 22 בנובמבר 1871 - 24 ביולי 1959) הייתה ציירת, מאיירת וסופרת אמריקאית.

== חיים וקריירה ==
כריכת ספר, 1904
אולמן נולדה בגושן, אינדיאנה, בתו של השופט הפדרלי ויליאם אלן וודס.<ref name=":0">Judith Vale Newton and Carol Ann Weiss (2004). Skirting the Issue: Stories of Indiana's Historical Women Artists. Indiana Historical Society Press.</ref> היא קיבלה את השכלתה המוקדמת ביותר בבית הספר הקלאסי לבנות של אינדיאנפוליס. <ref>Hanley, Terence E. (December 21, 2011). "Indiana Illustrators and Hoosier Cartoonists: Alice Woods Ullman (1871–1959)"</ref> באמצע שנות ה-90 היא למדה אמנות בבית הספר השני לאמנות אינדיאנה באינדיאנפוליס, לאחר מכן בבית הספר לאמנות הקיץ של שינקוק הילס, בניהולו של ויליאם מריט צ'ייס בשנת 1891. מ-1897 עד 1898 היא למדה בליגת הסטודנטים לאמנות בניו יורק, ומ-1898 עד 1903 היא למדה בבית ספר פרסונס לעיצוב בניו יורק; היא גם בילתה בפריז באקדמיה קולרוסי ובאקדמיה כרמן.

כאשר למדה בפריז שכרה לעצמה סטודיו גדול - בתקופה זו נפגשה והתיידדה עם מינה לויי שלמדה אף היא בפריז.<ref>Burke, Carolyn (1996). Becoming Modern: The Life of Mina Loy. HarperCollins. p. 71.</ref> המדריכים שלה כללו את צ'ייס, טי סי סטיל וויליאם פורסיית'. בזמן שהותה בפריז היא הכירה את מרגרט קרייבנס, גרטרוד סטיין, עזרא פאונד וחברים נוספים בקהילת האמנויות הגולה האמריקאית.

מ-1903 עד 1921 הייתה אולמן נשואה לאמן יוג'ין פול אולמן, איתו נולדו לה שני בנים, הפסל אלן והאמן פול. בני הזוג נישאו בפריז והתגוררו באירופה, אך לאחר פרידתם היא חזרה לארצות הברית, שם הייתה פעילה מ-1917 עד 1925 בפרובינסטאון, מסצ'וסטס . <ref>Agnes Boulton (April 1, 2011). Part of a Long Story: "Eugene O'Neill as a Young Man in Love". McFarland. pp. 91–</ref> היא הציגה תערוכות רבות לאחר שובה, בעיקר באינדיאנה, והשתייכה למספר ארגונים כולל האגודה הלאומית של נשים ציירות ופסלות ומועדון האמנויות הלאומי.

אליס אולמן כתבה ואיירה שישה ספרים העוסקים בשחרור נשים בין השנים 1902 ו-1927<ref name=":0" /> אחד מהם, הרומן "מחפשי התהילה" משנת 1912, התבסס על תקופתה כסטודנטית בפריז.

היא גם תרמה יצירות קצרות למגזינים.

אולמן מתה בניו יורק.

== קישורים חיצוניים ==

== הערות שוליים ==

קטגוריה:ציירות אמריקאיות
קטגוריה:ציירים אמריקאים
קטגוריה:בוגרות בית ספר פרסונס לעיצוב
קטגוריה:בוגרי בית ספר פרסונס לעיצוב
קטגוריה:אמריקאיות שנולדו ב-1871
קטגוריה:אמריקאים שנולדו ב-1871
קטגוריה:אמריקאיות שנפטרו ב-1959
קטגוריה:אמריקאים שנפטרו ב-1959
לנה פרייפלד

לנה פרייפלד (נולדה ב-3 ביולי 1987) היא שחקנית קולנוע, טלוויזיה ותיאטרון ישראלית.

==ביוגרפיה==
פרייפלד נולדה באוקראינה, כבת יחידה ללריסה, אדריכלית, ולואדים, רופא, לימים פרופסור בפקולטה למדעי הבריאות באוניברסיטת בן-גוריון. בפברואר 1991, כשהייתה בת שלוש וחצי, משפחתה עלתה לישראל. היא גדלה בבאר שבע ומילדותה למדה ריקוד בבית הספר לאומנות המחול בת-דור באר-שבע. את שירותה הצבאי עשתה בתור מדריכת אימון גופני בבסיס חוס"ן בחיל האוויר.
בשנים 2010 עד 2015, הייתה סולנית להקת המחול קמע במופעים שונים.

בשנים 2015 עד 2018, למדה משחק בסטודיו של יורם לוינשטיין. במהלך לימודיה השתתפה בהצגות "הנשים האבודות מטרויה", גאווה ודעה קדומה, "גנבים אנונימיים" ו"הדרך למטה".
בשנת 2019, זכתה בפרס קיפוד הזהב לתפקיד משנה בהצגה "אדיפוס. טריפטיכון".

== קריירה ==

=== טלוויזיה ===
בשנת 2019 השתתפה בתפקיד אורח בסדרה הקיבוצניקים.

בשנת 2022, שיחקה בעונה השלישית של הסדרה כפולים את אנה יודובסקי, עובדת חברה החשודה בפיגוע טרור כימי שהתרחש בחברתה במסיבה בפאפוס. באותה השנה השתתפה בסדרה העיר הטובה.

בשנת 2023 גילמה את חוקרת המשטרה יאנה ראובן בסדרה אלף. באותה שנה עלתה הסדרה סובייצקה בה שיחקה את נסטי, אשתו של סטס, אחיה של הדמות הראשית ענת.

בשנת 2024 שיחקה בסדרה טיפול לילי דמות של מטפלת בתנועה ששוכרת את הקליניקה של הפסיכולוג ובהמשך מטפלת בבנו ובו.

=== קולנוע ===
בשנת 2019, גילמה את רותי בסרט "אזרח מודאג". בשנת 2020, שיחקה תפקיד ראשי בסרט הקצר "תחושת מחצבה" שביימה הילה רויזנמן. בשנת 2022, גילמה את כריסטינה בסרט ולריה מתחתנת, תפקיד עבורו הייתה מועמדת לפרס אופיר לשחקנית הראשית הטובה ביותר.

=== תיאטרון ===
פרייפלד שיחקה בהצגות רבות בתיאטרון גשר. בשנת 2019 השתתפה בהצגות "משפט חוזר", "הנודדים" בתפקיד ג'וליה צ'יבר ובתפקיד הראשי ואנדה/שרה ב"העבד". בשנת 2020, גילמה את פאריבה/ננה באלף שמשות זוהרות שביים נועם שמואל. בשנת 2022 שיחקה בהצגות "קליעים מעל ברודוויי" כדייזי, "אונייגין-הערות שוליים" כטטיאנה בתפקיד ראשי ו"אל תביט לאחור" כאורידיקה גם בתפקיד ראשי. בנוסף היא השתתפה גם בריצ'רד השלישי, "חוזר לרוסיה" ו"מי כמוני". החל בשנת 2022, משחקת את התפקיד הראשי בעיבוד של נאוה צוקרמן לאנטיגונה בתיאטרון תמונע.

==חיים אישיים==
פרייפלד הייתה בזוגיות בת 9 שנים עד לשנת 2022. מתגוררת בתל אביב.

==קישורים חיצוניים==

* [https://www.shirlyputerman.co.il/actors/actresses/lena-fraifeld/ לנה פרייפלד] באתר של שירלי פוטרמן
*
*
*
*
*
*
* 
*

==הערות שוליים==

קטגוריה:שחקניות קולנוע וטלוויזיה ישראליות
קטגוריה:שחקניות תיאטרון ישראליות
קטגוריה:ישראליות ילידות אוקראינה
קטגוריה:ישראלים ילידי אוקראינה
קטגוריה:בוגרי תיכון מקיף עומר
קטגוריה:בוגרות סל"ה - הסטודיו לאמנויות התיאטרון מיסודו של יורם לוינשטיין
קטגוריה:בוגרי סל"ה - הסטודיו לאמנויות התיאטרון מיסודו של יורם לוינשטיין
קטגוריה:ישראליות שנולדו ב-1987
קטגוריה:ישראלים שנולדו ב-1987
סלאמה אליאס

סלאמה אליאס (בערבית: سلامة إلياس; 27 בפברואר 1911, קהיר - 19 באוקטובר 1994, קהיר היה שחקן יהודי-מצרי וזכור במצרים כאחד היהודים הבודדים שסירבו לעזוב את מצרים ולעלות לישראל אחרי מהפכת הקצינים החופשיים ב-1952, כאשר הצהיר יותר מפעם אחת כי הוא ימות ויקבר במצרים, מה שאכן קרה בפועל.

==קורות חייו==
נולד ב-1911 בקהיר למשפחה יהודית. למד במכון למשחק ולאחר מכן עבד בכמה קבוצות תיאטרון, ביניהן נגיב אל-ריחאני ופאטימה רושדי. את הקריירה האומנותית שלו החל בשנות החמישים כאשר השתתף בסרט "גביע הייסורים" , שהוקרן ב-1952. לאחר מכן השתתף בסרט "המזל שלך השבוע" בשנת 1953, ולמרות שהשתתף ביותר מיצירה אחת במהלך תקופה זו הוא התפרסם בעיקר במהלך שנות השישים והשבעים כאשר שיחק בתפקידים שונים עם הכוכבים הגדולים של אותה תקופה ובראשם השחקן פואד אל-מוהנדס.

נישא מחוץ לקהילה היהודית ונולדו לו 4 ילדים. נפטר במצרים מולדתו ב-1994 והותיר אחריו 150 יצירות בקולנוע, תיאטרון וטלוויזיה.

== קישורים חיצוניים ==

==הערות שוליים==

קטגוריה:שחקני קולנוע וטלוויזיה יהודים מצרים
קטגוריה:אומנים יהודים שפעלו בארצות ערב
קטגוריה:יהודים הקבורים במצרים
קטגוריה:מצרים שנולדו ב-1911
קטגוריה:נפטרים ב-1994
מיקלוש אקוש

מיקלוש אקוש (במקור אדלר, בהונגרית: Ákos Miklós; בודפשט, 17 ביוני 1911 – סאו פאולו, 25 ביוני 1985) היה סופר, עיתונאי, מתרגם ספרותי יהודי-הונגרי-ישראלי.

כמה מהרומנים שלו פורסמו תחת השם הבדוי D. Lord. כ-100 רומנים ונובלות שלו פורסמו, על פי רוב בהונגריה (מאחר שכתב רק בהונגרית). רבים מספריו יצאו במהדורה מחודשת בישראל (בהונגרית).

==קורות חיים==
מיקלוש אדלר נולד במשפחה יהודית כבנם של הסוחר איזידור אדלר ושל ברתה צילצר.<ref>[https://familysearch.org/ark:/61903/3:1:33SQ-GPBX-313?i=258&wc=92SY-MNR%3A40678301%2C54933001%2C43222901&cc=1452460 Születési anyakönyvi kivonata, Budapest, VII. kerület 1495/1911 alatt.]</ref> <ref></ref> סבו וסבתו מצד אביו היו אברהם אדלר וקטלין גלזר וסביו מצד אמו היו הנריק צילצר (1850–1931)<ref></ref> ומריה שטרן (בסביבות 1850–1935).<ref></ref> <ref></ref> הוא החל את דרכו כעיתונאי, והרומן הגדול הראשון שלו פורסם ב-1935. רבות מיצירותיו פורסמו, אם כי יצירותיו שנכתבו לפני 1945 גובלות בנובלות (רומן קצר). הוא ידוע בעיקר ברומני הנוער שלו:
* כיתה ז/1 חוקרת
* כיתה ז/1 בחופשה (1934)
* וארגה אנוש (1951) ועוד

לאחר המרד ההונגרי ב-1956 עלה ארצה, השתקע בישראל ובה פרסם מחדש כמה מהרומנים שלו. בשנת 1951 צולם הסרט "קדימה בכל הקיטור" המתבסס על רומן שלו באותו שם, שאף את תסריטו כתב אקוש.

== ספריו ==
ארבעה עשר מספריו יצאו בהונגרית בתל אביב בסביבות 1957.<div class="mw-content-ltr">

== תרגום ספרותי ==
* י. פון קירנברג: פריץ פון הולשטיין, הוד רוממותו האפור (רומן, 1944)

== לקריאה נוספת ==
* Magyar irodalmi lexikon I. (A–K). Főszerk. Benedek Marcell. Budapest: Akadémiai. 1963. (לקסיקון ספרותי הונגרי)
* [http://resolver.pim.hu/auth/PIM42179 PIM.hu] (המוזיאון הספרותי פטפי)
* [http://mek.oszk.hu/00000/00019/html/a/i000135.htm Kortárs magyar írók] (סופרים הונגרים בני זמננו)

== ראו גם ==
* פאל גויאש: חייהם ויצירותיהם של סופרים הונגרים. Bp., האגודה ההונגרית של ספרנים וארכיונאים, 1939-2002.
* Miklós Kaposy: Humorlexikon (בודפשט, Tarsoly Kiadó, 2001.(מיקלוש קפושי:לקסיקון ההומור)
* סופרים הונגרים בני זמננו 1945–1997. ביבליוגרפיה וגלריית תמונות. עורכת אווה פ. אלמאשי. בודפשט Encyclopedia Publishing House, 1997, 2000.
* צ'אבה נאג': לקסיקון של ספרות מהגרים הונגרית. בודפשט, Argumentum Publishing House-Petőfi Literary Museum and Contemporary Literature Center, 2000.
* Magyar irodalmi lexikon א' (לקסיקון ספרותי חדש) 1963.
* Új magyar irodalmi lexikon I. (A–Gy). (לקסיקון ספרותי הונגרי חדש) 

== קישורים חיצוניים ==
* מיקלוש אקוש באתר IMDb
* [https://bookline.hu/szerzo/akos-miklos/116179?page=1 רבים מספריו באתר bookline.hu]
* [https://www.lira.hu/hu/szerzo/akos-miklos-1 עשרות מספריו באתר lira.hu]

== הערות שוליים ==

קטגוריה:סופרים יהודים הונגרים
קטגוריה:עיתונאים יהודים הונגרים
קטגוריה:מתרגמים יהודים הונגרים
קטגוריה:ניצולי השואה: הונגריה
קטגוריה:ישראלים ילידי הונגריה
קטגוריה:סופרי ילדים ונוער הונגרים
קטגוריה:בודפשט: אישים
קטגוריה:יהדות בודפשט
קטגוריה:סופרים ישראלים כותבי הונגרית
קטגוריה:סופרי ילדים ונוער יהודים
קטגוריה:הונגרים שנולדו ב-1911
קטגוריה:ישראלים שנפטרו ב-1985
מתאו ספניולו

מתאו ספניולו (באיטלקית: Matteo Spagnolo; נולד ב-10 בינואר 2003) הוא כדורסלן איטלקי המשחק בעמדות הרכז והקלע באלבה ברלין מהבונדסליגה הגרמנית והיורוליג.

== ראשית חייו וקריירה ==
ספניולו החל לשחק כדורסל בגיל ארבע והחל את קריירת נעוריו במדי אורורה ברינדיזי. בגיל 12 הוא קלע 78 ו-77 נקודות בחצי גמר וגמר האליפות האזורית עד גיל 14, בהתאמה.

בטורניר הדור הבא של יורוליג בסקטבול במינכן בינואר 2020 העמיד ספניולו ממוצעים של 9.5 נקודות, 4.3 ריבאונדים ו-3.3 אסיסטים למשחק ועזר לקבוצה עד גיל 18 של ריאל מדריד לזכות בתואר.

== קריירה מקצועית ==
=== סטלה אזורה (2017–2018) ===
בגיל 13 עבר ספניולו לרומא והצטרף לסטלה אזורה . הוא ערך את הופעת הבכורה שלו בסרייה ב', הליגה האיטלקית השלישית בכדורסל, בגיל 14, והפך לאיטלקי הצעיר ביותר ששיחק ברמת הבוגרים.

=== ריאל מדריד (2018–2023) ===
ב-2 במאי 2018 עבר לריאל מדריד הספרדית והיה לאיטלקי הראשון באקדמיית הנוער שלה.

ב-8 במרץ 2020 ערך ספניולו ערך את הופעת הבכורה שלו בבוגרים, כששיחק 36 שניות בהפסד במסגרת ליגת ה-ACB לבאסקט סרגוסה.

ספניולו העביר את עונות 2019/20 ו-2020/21 בעיקר בקבוצת המילואים של המועדון, ריאל מדריד ב' .

=== ונולי קרמונה (2021–2022) ===
בעונת 2021/22 הושאל ספניולו לקבוצת הסרייה א' האיטלקית ונולי קרמונה.

=== אקילה באסקט טרנטו (2022–2023) ===
ב-28 ביולי 2022 הושאל ספניולו לאקילה באסקט טרנטו מהסרייה א' והיורוקאפ. ב-13 משחקים בעונת 2022/2023 ביורוקאפ הוא העמיד ממוצעים של 11.8 נקודות, 3.6 ריבאונדים ו-4.3 אסיסטים ב-26 דקות למשחק.

=== אלבה ברלין (2023–הווה) ===
ב-9 באוגוסט 2023 חתם ספניולו לשלוש שנים באלבה ברלין מהבונדסליגה הגרמנית והיורוליג.

=== זכויות דראפט ה-NBA ===
ספניולו נבחר בבחירה ה-50 בדראפט ה-NBA {{כ}}2022 על ידי מינסוטה טימברוולבס, במדיה שיחק בליגת הקיץ של ה-NBA ב-2023 והעמיד ממוצעים של 12.5 נקודות ו-3 אסיסטים למשחק.

== קריירה בנבחרת הלאומית ==
באליפות אירופה בכדורסל עד גיל 16 2018 ייצג ספניולו את איטליה, וקלע 9.3 נקודות, 2.7 ריבאונדים ו-2.9 אסיסטים למשחק. באליפות בשנה שלאחר מכן הוא העמיד ממוצעים של 16.3 נקודות, 6.7 ריבאונדים, שלוש חטיפות ו-2.6 אסיסטים למשחק, נבחר לחמישיית הטורניר ועזר לנבחרתו לזכות במדליית הארד. ב-20 בפברואר 2020, בגיל 17, ערך ספניולו את הופעת הבכורה שלו בנבחרת איטליה הבוגרת, כשקלע שלוש נקודות בניצחון על במוקדמות אליפות אירופה בכדורסל 2022. הוא הפך לשחקן השלישי בצעירותו ששיחק בנבחרת איטליה.

== קישורים חיצוניים ==

*[https://www.fiba.basketball/en/player/251648/Matteo-Spagnolo פרופיל], באתר פיב"א החדש

== הערות שוליים ==

קטגוריה:כדורסלני ריאל מדריד
קטגוריה:כדורסלנים איטלקים
קטגוריה:כדורסלני נבחרת איטליה
קטגוריה:בחירות דראפט של מינסוטה טימברוולבס
קטגוריה:כדורסלני אקילה באסקט טרנטו
קטגוריה:כדורסלני אלבה ברלין
קטגוריה:ספורטאים איטלקים בספרד
קטגוריה:ספורטאים איטלקים בגרמניה
קטגוריה:איטלקים שנולדו ב-2003
רמדה

רמדה (באנגלית: Ramada) היא רשת מלונות רב-לאומית גדולה. החברה אמריקאית, בבעלות רשת המלונות והמסעדות וינדהאם , ונכון לראשית 2023 היא מפעילה ברחבי העולם תחת המותג 'רמדה', 851 בתי מלון, שבהם למעלה מ-120,000 חדרי אירוח, ב-63 מדינות.

השם 'רמדה' לקוח מצורת הרבים של המילה הספרדית 'rama' שפירושה ענף. 'ramadas' - ענפים, כינוי רווח לסוכות העשויות ענפים שהיו פופולריים באריזונה בזמן הקציר. השם נועד לבטא מקום מנוחה מוצל, וכך מתייחסים אתרי האינטרנט של מלונות רמדה לבתי המלון של המותג.

===בישראל===
לרשת יש שני מלונות בארץ: 
* 'מלון רמדה ירושלים'
* 'מלון רמדה נתניה' 
הרשת הפעילה בעבר גם את מלון רמדה רמת גן אשר נקנה מרשת מלונות רימונים, ונמכרה לרשת מלונות רוקסון.

==קישורים חיצוניים==

* 

קטגוריה:רשתות בתי מלון
קטגוריה:חברות אמריקאיות
קטגוריה:תאגידים רב-לאומיים
רועי רוזנברג

רועי רוזנברג הוא שחקן כדורסל כיסאות גלגלים, חבר נבחרת ישראל בכדורסל בכיסאות גלגלים במשך 22 שנים.

רוזנברג שירת בחטיבה 7 ובעקבות מזג אוויר מושלג בשנת 1992 סבל מכוויית קור קשה. במהלך הטיפול הרפואי, נגרם סיבוך שהותיר אותו משותק בפלג הגוף התחתון.

במסגרת פעילות בית הלוחם החל לשחק כדורסל כיסאות גלגלים והיה חבר נבחרת ישראל במשך 22 שנים, עד לפרישתו בשנת 2018. כשנתיים שיחק באופן מקצועי בנבחרת כדורסל כיסאות גלגלים סנטה לוצ'יה באיטליה.

כחבר וקפטן נבחרת ישראל השתתף רוזנברג 13 פעם באליפות אירופה, בשתי אליפויות עולם וב. במשחקים הפאראלימפיים דורגה הנבחרת במקום השישי.

רוזנברג מתגורר בכפר יחזקאל ומשמש רכז הספורט בכפר הנוער ויצו ניר העמק. הוא נשוי ואב לשלוש בנות.

==קישורים חיצוניים==
* [https://www.paralympic.org/roei-rozenberg פירוט השתתפותו בתחרויות המשחקים הפאראלימפיים] באתר הרשמי של IPC 
* 

== הערות שוליים ==

קטגוריה:ספורטאים פאראלימפיים ישראלים
קטגוריה:כדורסלנים פאראלימפיים ישראלים
קטגוריה:שחקני כדורסל נכים ישראלים
קטגוריה:ספורטאים ישראלים במשחקים הפאראלימפיים בייג'ינג (2008)
קטגוריה:כדורסלנים במשחקים הפאראלימפיים בייג'ינג (2008)
קטגוריה:ספורטאים נכי צה"ל
קטגוריה:כדורסלנים ישראלים באיטליה
קטגוריה:כפר יחזקאל: אישים
קטגוריה:ישראלים שנולדו במאה ה-20
צופן אטב"ח

כתב אטב"ח, הנקרא גם "צופן אטב"ח", הוא צופן החלפה המבוסס על הערך הגימטרי של כל אות. בצופן זה מוחלפות זו בזו האותיות שסכום הגימטריה שלהם שווה ל-10, ל-100 או ל-1000, כאשר לאותיות מנצפ"ך ניתן ערך בפני עצמן (ך - 500, ם - 600, ן - 700, ף - 800, ץ - 900). באופן זה אל"ף שערכה הגימטרי הוא 1 מוחלפת באות טי"ת שערכה הגימטרי 9, יו"ד מוחלפת באות צד"י, קו"ף מוחלפת באות צד"י סופית וכן הלאה.

צופן זה נזכר בתלמוד, כשיטה מדרש ששימשה את רבי חייא. הצופן שימש גם בפרשנות המקרא, הן על דרך הפשט, כדי לבאר מילים יחידאיות, והן כבסיס לדרשות ורמזים.

== מבנה הצופן ==
=== עשרות ===
בחלק זה מוחלפות ביניהן אותיות שסכום הגימטריה שלהן הוא עשר:

א-ט (1+9=10)

ב-ח (8+2=10)

ג-ז (3+7=10)

ד-ו (6+4=10)

=== מאות ===
בחלק זה מוחלפות ביניהן אותיות שסכום הגימטריה שלהן הוא מאה:

י-צ (10+90=100)

כ-פ (20+80=100)

ל-ע (30+70=100)

מ-ס (60+40=100)

=== אלפים ===
בחלק זה (לפי שיטת הערוך ושיטת רש"י המקובלת), מוחלפות ביניהן האותיות שסכום הגימטריה שלהן הוא אלף, לפי השיטה הגימטרית הנותנת ערך מספרי נפרד לאותיות הסופיות. לפי שיטה זו הערך הגימטרי של האותיות הסופיות ממשיך את הרצף הגימטרי של האותיות – לאחר ת' ששווה 400, ך' שווה 500, ם=600, ן=700, ף=800, ץ=900. בהתאם לכך, שיטת רש"י (המקובלת) והערוך:

ק-ץ (100+900=1000)

ר-ף (200+800=1000)

ש-ן (300+700=1000)

ת-ם (400+600=1000)

בניגוד לכך, לדעת המהרש"ל בהבנת שיטת רש"י, אין לאותיות הסופיות מעמד מיוחד, ומוחלפות ביניהן האותיות שסכום הגימטריה שלהן הוא 500:

ק-ת (100+400=500)

ר-ש (200+300=500)

=== אותיות בודדות ===
האותיות הנ"ך (ולשיטת המהרש"ל ברש"י, רק האותיות ה"נ) הן אותיות ללא זוג, כיוון שאין אף אות אחרת המשלימה את הגימטריה שלהן לעשר או למאה. לכן, האותיות הללו מתחלפות ביניהן.

== קישורים חיצוניים ==
* [http://tzfanim.epizy.com/?i=1 המרה לצופן אטב"ח]
* 

==הערות שוליים==

קטגוריה:הצפנה